የከተማዋ ህንጻዎች አደጋ መከላከልን ታሳቢያደረጉ አለመሆናቸው ተገለፀ
አዲስ አበባ:- በአዲስ አበባ እየተገነቡ የሚገኙ ትላልቅ ህንፃዎች የአደጋ ጊዜ ደህንነት ጥበቃን ግምት ውስጥ እንዲያስገቡ የሚያስገድድ ህግ ባለመኖሩ አደጋ ቢደርስ ለመቆጣጠር በሚያስችል ደረጃ ላይ አለመሆናቸው ተገለፀ። የአዲስ አበባ ከተማ አስተዳደር የእሳትና አደጋ ስጋት ስራ አመራር ኮሚሽን የኦፕሬሽን ዘርፍ ምክትል ኮሚሽነር ኮማንደር ተሰማ ነጋሽ በተለይ ከአዲስ ዘመን ጋር ባደረጉት ቆይታ እንደገለፁት፤ በአሁኑ ወቅት በከተማዋ የተገነቡ እና እየተገነቡ ያሉ ረጃጅም ህንፃዎችም ሆኑ ሌሎች ግንባታዎች የእሳት አደጋ ቢያጋጥማቸው ለመቆጣጠር የሚቻልበትን ሁኔታ ታሳቢ አድርገው የተሰሩ አይደሉም፡፡ በተለይ ከመግቢያ መንገድጀምሮ ማሽኖቹን አቁሞ የመቆጣጠር ስራን ለመስራት በሚያስችል ደረጃ የተገነቡ አይደሉም፡፡ አብዛኛዎቹም ምንም አይነት ክፍት ቦታ የላቸውም። እንደኮማንደር ተሰማ ገለፃ
በከተማዋ እየተገነቡ ያሉ
ህንፃዎች ካሉባቸው በርካታ
ችግሮች መካከል የአደጋ
ደህንነት ጥበቃን ግምት
ውስጥ ያስገቡ አለመሆናቸው፤
የህንፃዎቹ ከፍታ በአካባቢ
ተወስኖ የተገነባ አለመሆኑ፤
አደጋ ቢከሰት እንኳ
የመጀመሪያ ደረጃ እርዳታ
የሚሰጥበት ቦታም ሆነ
አደጋውን ለመቆጣጠር ወደ
ስፍራው ሲኬድ መግቢያ
መንገድ አለመኖር፤ አብዛኞቹ
አላርም፣ ፋየር ሆዘንና
የመሳሰሉት የቅድመ አደጋ
ደህንነት መስፈርቶችን ያሟሉ
አለመሆናቸው በዋናነት ይጠቀሳሉ። አንድ ህንፃ በተለይም ረጅም ህንፃ ሲገነባ ሊያሟላቸው የሚገቡ መሰረታዊ ጉዳዮች አሉ የሚሉት ኮማደር ተሰማ ይሁን እንጂ እነዚህ ለህብረተሰቡም ሆነ ለህንፃው ደህንነት አስፈላጊ የሆኑ የህንፃው አካል ክፍሎች ተሟልተው የሚገኙ አይደሉም ብለዋል። ይህ እንዲኖር የሚያስገድድ ህግ (Fire code) አለመኖር ደግሞ ለችግሩ መንስኤ እንደሆነ ነው የሚናገሩት። እንደ ኮሚሽነሩ ይህ ከፍተኛ ስጋት ነው። በመሆኑም አስገዳጅ የደህንነት ጥበቃን ያገናዘበ ህግና መመሪያ ያስፈልጋል። ኮማንደር ተሰማ እንደሚሉት
በቁጥር ቢያንሱም ኮሚሽኑ
ደረጃቸውን የጠበቁ፣ በውድ
ዋጋ የተገዙ ካቶ
ትራኮች አሉት። ይሁን
እንጂ ረጃጅም ህንፃዎች
ላይ አደጋ ቢደርስ
ፈጥኖ ለመድረስና ለመቆጣጠር
የሚቻልበት ሁኔታ የለም።
ትራኮቹ ግዙፍ ከመሆናቸው
የተነሳና ባለ አራት
ወሳ እግር /መደገፊያ
እግር/ በመሆናቸው የሚገቡበት መንገድና ቆመው የማጥፋት ተግባራቸውን የሚያከናውኑበት ምንም አይነት ቦታ የላቸውም። ይህ ሁሉ ሊታረም፣ በህግ ሊመራና ተግባራዊ ሊሆን ይገባል። “አደጋ መቼና እንዴት ሊፈጠር እንደሚችል አይታወቅም። በመሆኑም ምንጊዜም ዝግጁ መሆን ያስፈልጋል። ህንፃዎቹም አደጋን ከመቆጣጠር አንፃር ታስበው የተገነቡ ሊሆኑ ይገባል” የሚሉት ምክትል ኮሚሽነሩ ለእሳት አጥፊ ባለሙያዎች (Fire fighters) የመቆጣጠር እንቅስቃሴ ምቹ ሁኔታ ሊኖር ይገባል። ይህን ለማድረግ ደግሞ ህግ ያስፈልጋል። ህግ ከሌለ “እባካችሁ” ከማለትና ከመምከር ያለፈ እርምጃ መውሰድ አይቻልም ብለዋል። “ቀደም ባሉት
አመታት አገራችን ከ19ኛ
ፎቅ በላይ አደጋ
ቢደርስ ለመቆጣጠር የሚያስችል
አቅም አልነበራትም፤ አሁን
ግን አንድ እስከ
54 ሜትር፣ አንድ ደግሞ
እስከ 72 ሜትር
ከፍታ (ወደ 50ኛፎቅ) ሊደርሱ የሚችሉ ካቶ ትራኮች አሉን። እነዚህ ደግሞ በጣም ግዙፍና ዘመናዊ ናቸው። ይሁን እንጂ፣ ብቻቸውን የሚያመጡት ለውጥ የለም። ቀደም ሲል እንደገለፅኩት መግቢያ መንገድና ተደላድሎ ለመቆም የሚያስችላቸው ምቹ ቦታን ይፈልጋሉ። አሁን ያለው ችግር ይህ ነው። ይህ ችግር እንዲፈታ ከተፈለገ ደግሞ አደጋን ከመከላከልና ከመቆጣጠር አንፃር ህንፃዎች ሊያሟሏቸው የሚገቡ ነገሮች በህግ ተዘርዝረው ሊቀመጡ ይገባል።” ብለዋል። ይህ ዘርፍ በርካታ፤ በተለይም የወጡ ህጎችን ተግባራዊ ያለማድረግ፣ የአማካሪዎች ተጠያቂ አለመሆን፣ በሀሰት መረጃ የኮንስትራክሽን ፍቃድ ማውጣት፣ ሙስና፣ የግብአት አቅራቢዎች የቁጥጥር ስርአትና መመዘኛ መስፈርት አለመኖር ወዘተ ክፍተቶች እንዳሉበት በተለያዩ መገናኛ ብዙሀን በተደጋጋሚ መገለፁ ይታወሳል።አዲስ ዘመን ነሃሴ 13/2011ግርማ መንግሥቴ 